**Slavimo *Mahašivaratri***

Rezonanca zvuka u univerzumu predstavlja kozmičku svijest koja se manifestira iz Jednog u više oblika. Pri tom se događa promjena iz kozmičke svijesti u individualnu svijest.

Kao što je Holi Guruđi rekao; „Jedno u svemu i sve u jednomu“

*Šiva* znači svjetlost i svijest, Šiva je suština zvuka koja svemu daje svjetlost, život i oblik.

*Ratri* je neznanje, tama, bol i patnja.

*Šivino* svjetlo je to što budi život u svakom atomu i svakom živom biću, što je aspekt *Šakti,* snage i energije univerzuma koja se sjedinjuje sa *Šivom*, čistom sviješću i svjetlošću koja se pojavljuje kao blistav sjaj miliona sunaca.

Tijekom cijelog mjeseca u kojem je *Šivaratri* ta energija ima pozitivan utjecaj na sva živa bića, a duhovnim tragaocima daje čistu svijest, jasne misli, sreću u srcu i zadovoljstvo u duši. *Bhakte* koji to spoznaju ostvaruju veliki napredak u učenju. Ovo je vrijeme blagoslovio svemoćni *Svajambhu* koji je uvijek s nama i ispunjava nam želje.

Učenik se može pripremiti za vrijeme *Šivaratrija* pozitivnim mislima i izbjegavajući negativne stavove kao što su mržnja, ljubomora, pohlepa, sebičnost i strast.

*Devon Ki Dev Mahadeva Šiva*, što znači Bog svih Bogova, Najviši, popio je otrov kako bi pročistio karme svih živih bića, ne samo onih koji vjeruju u njega. Taj je otrov simbol svih loših djela.

Kroz njega i njegovu milost sva živa bića mogu ući u uzvišeno stanje kozmičke svijesti i to vrijedi za sva živa bića i prirodu, cijelu kreaciju. On vlada i smiruje sve *Asuri Šakti* (negativne energije).

U tom smislu meditirajte na *Šivu* i pročistite tijelo, duh, dušu, um i svijest da vaša *Jivatma* zapleše na prekrasnoj plavoj ravni kozmosa. Pustite da se individualna svijest spoji sa univerzalnom sviješću uz majku *Šakti, Om Šakti*.

Želim vam blagoslovljen *Mahašivaratri* uz Sri Devpuriđijevo svjetlo, milost Sri Mahaprabhuđija i vodstvo Sri Holi Guruđija.

om namah šivaja

om trjambakam jađāmahe

sugandhim puštivardhanam |

urvārukamiva bandhanān

mritjormukšīja māmritāt ||

om šāntiḥ šāntiḥ šāntiḥ

s ljubavlju, Višvaguruji